CELEX: 62009CB0451
Language: el
Date: 2010-05-12 00:00:00
Title: Υπόθεση C-451/09 P: Διάταξη του Δικαστηρίου της 12ης Μαΐου 2010 — Πήγασος Αλιευτική Ναυτική Εταιρεία κατά Συμβουλίου της Ευρωπαϊκής Ενώσεως, Ευρωπαϊκής Επιτροπής (Αίτηση αναιρέσεως — Εξωσυμβατική ευθύνη — Απόδειξη της κοινοτικής καταγωγής προϊόντων αλιευομένων από πλοίο το οποίο ανήκει σε εταιρία ελληνικού δικαίου — Παράλειψη θεσπίσεως διατάξεων οι οποίες να επιτρέπουν στις τελωνειακές αρχές κράτους μέλους να δέχονται άλλα έγγραφα εκδιδόμενα από τρίτες χώρες, πλην του εντύπου T2M)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/19
            
         Διάταξη του Δικαστηρίου της 12ης Μαΐου 2010 — Πήγασος Αλιευτική Ναυτική Εταιρεία κατά Συμβουλίου της Ευρωπαϊκής Ενώσεως, Ευρωπαϊκής Επιτροπής
   (Υπόθεση C-451/09 P) (1)
   
   (Αίτηση αναιρέσεως - Εξωσυμβατική ευθύνη - Απόδειξη της κοινοτικής καταγωγής προϊόντων αλιευομένων από πλοίο το οποίο ανήκει σε εταιρία ελληνικού δικαίου - Παράλειψη θεσπίσεως διατάξεων οι οποίες να επιτρέπουν στις τελωνειακές αρχές κράτους μέλους να δέχονται άλλα έγγραφα εκδιδόμενα από τρίτες χώρες, πλην του εντύπου T2M)
   2010/C 234/29
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Πήγασος Αλιευτική Ναυτική Εταιρεία (εκπρόσωποι: Ν. Σκανδάμης και E. Περάκης, δικηγόροι)
   
      Αντίδικοι κατ’ αναίρεση: Συμβούλιο της Ευρωπαϊκής Ενώσεως (εκπρόσωποι: F. Florindo Gijón και M. Balta), Ευρωπαϊκή Επιτροπή (εκπρόσωπος: M. Πατακιά και B.-R. Killmann)
   
      Αντικείμενο
   
   Αναίρεση ασκηθείσα κατά της αποφάσεως του Πρωτοδικείου (έβδομο τμήμα) της 16ης Σεπτεμβρίου 2009, Τ-162/07, Πήγασος Αλιευτική Ναυτική Εταιρία κατά Συμβουλίου και Επιτροπής, με την οποία το Πρωτοδικείο απέρριψε αγωγή αποζημιώσεως για τις ζημίες που η αναιρεσείουσα υποστηρίζει ότι υπέστη διότι το Συμβούλιο και η Επιτροπή δεν θέσπισαν διατάξεις που επιτρέπουν στις τελωνειακές αρχές ενός κράτους μέλους, εν προκειμένω στις ελληνικές τελωνειακές αρχές, να δέχονται ως απόδειξη της κοινοτικής προελεύσεως των αλιευμάτων που αλιεύθηκαν από ελληνικό σκάφος ανήκον στην αναιρεσείουσα έγγραφα εκδοθέντα από τρίτο κράτος, διαφορετικά του εντύπου Τ2Μ, που προβλέπει ο κανονισμός (ΕΟΚ) 2454/93 της Επιτροπής, της 2ας Ιουλίου 1993 (ΕΕ 1993, L 253, σ. 1).
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Πήγασος Αλιευτική Ναυτική Εταιρεία στα δικαστικά έξοδα.
            
         
      (1)  ΕΕ C 24 της 30.1.2010.